laion/Wikipedia-Exotic huggingface dataset:
Rainbow (אלבום של קשה)

Rainbow (בעברית: קשת בענן) הוא האלבום הסטודיו השלישי של הזמרת קשה. האלבום יצא לאור ב-11 באוגוסט 2017, על ידי חברת התקליטים תקליטי RCA. עם יציאתו נכנס האלבום אל המקום ה-1 במצעד הבילבורד 200, והיה לשני של קשה שעשה זאת. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני. כתב העת בילבורד דירג את האלבום במקום ה-73 ברשימתם "100 האלבומים הטובים ביותר של העשור השני". בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-79. קשה החלה בתחילה לכתוב שירים לאלבום האולפן השלישי שלה, כשהייתה מטופלת בטימברליין קנולס, מרכז טיפולי באילינוי, בגלל הפרעת אכילה בשנת 2014. להוטה לכתוב מוזיקה בזמן הטיפול, חברה הביאה לה מקלדת פסנתר צעצוע, ואחרי מעט משא ומתן. הצוות הרשה לה לשמור עליה.[דרוש מקור] האלבום הופק על ידי קשה, ברודי בראון, סטיוארט קריקטון, בן פולדס. קשה קיבלה שתי מועמדויות על פרסי גראמי השנתי ה-60, כולל פרס גראמי לאלבום הפופ הווקאלי הטוב ביותר ופרס גראמי על ביצוע סולו הפופ הטוב ביותר עבור השיר "Praying". מידע על האלבום Rainbow באתר MusicBrainz האלבום Rainbow באתר Yandex.Music (ברוסית) האלבום Rainbow באתר יוטיוב "Kesha Chart History". Billboard. נבדק ב-2018-05-24. The A. V. Club, The 50 best albums of the 2010s, The A.V. Club, ‏2019-11-20 (באנגלית) Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jon Dolan, Brittany Spanos, Simon Vozick-Levinson, Rob Sheffield, The 100 Best Albums of the 2010s, Rolling Stone, ‏2019-12-03 (באנגלית אמריקאית) Gold & Platinum, RIAA (באנגלית אמריקאית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
BNNVARA

BNNVARA הוא גוף שידור הולנדי שנוסד ב-1 בינואר 2014. הוא מורכב ממיזוג של BNN (שנוסד ב-1997) ו-VARA (שנוסד ב-1925), שני גופי שידור ציבוריים הולנדיים. BNNVARA נהנה ממעמד של גוף שידור מוביל במערכת השידור הציבורי בהולנד. בשנת 2011 הודיעו BNN ו-VARA כי יתמזגו. ב-6 בנובמבר 2011 הצביעו חברי הנהלת VARA בעד המיזוג, שבוע לאחר שמועצת המנהלים של BNN עשתה כן שבוע קודם לכן. ב-8 בפברואר 2012 הודיעו שני הגופים כי החלטתם להתמזג תצא לפועל. מנכ"ל BNN מארק אדריאני התמנה למנהל הכללי של הגוף החדש. מנהל המדיה הוא פרנס קליין שהחזיק בתפקיד זהה ב-VARA. לאחר המיזוג שני הגופים המשיכו להשתמש במותגים הנפרדים שלהם, עד שב-24 באוגוסט 2017 הוכרז כי שני הגופים יושקו תחת מותג חדש שנקרא BNNVARA. BNN ו-VARA לא מוזגו לחלוטין. רק פעילות השידור עצמו הועברו לגוף השידורים החדש החל מ-1 בינואר 2014. בשנת 2018 סערה התעוררה בשל פרודיה על שירה של נטע ברזילי, "Toy" שבה שונו מילות השיר ונטען כי מדובר בפרודיה אנטישמית. בעקבות שידור הפרודיה הגישה מדינת ישראל מחתה בפני משרד החוץ של הולנד. RTL 4 RTL 7 RTL 8 מדיה וקבצים בנושא BNNVARA בוויקישיתוף אתר האינטרנט הרשמי של BNNVARA כאן הערב, שגריר ישראל בהולנד על הפרודיה של נטע ברזילי: "הם עברו את הגבולות", באתר כאן – תאגיד השידור הישראלי, 22 במאי 2018 עמית ולדמן, ‏הפרודיה על TOY: ישראל הגישה מחאה, באתר ‏מאקו‏, 22 במאי 2018 BNN, ‏2014-03-28 יניר קוזין, שגרירות ישראל בהולנד הגישה מחאה על הקטע הפארודי על נטע ברזילי, באתר מעריב אונליין, ‏22 במאי 2018
מפל בואו

מפל בואו או מפלי בואו (באנגלית: Bow Falls) הוא מפל מים על הנהר בואו, במפגש הנהרות בואו וספריי, בפרובינציית אלברטה שבקנדה. המפל ממוקם בסמוך למלון באנף ספרינגס, בשטח העיירה באנף. מסלול הליכה תיירותי פופולרי מוביל ממרכז העיירה באנף ומהמלון אל המפלים, ולכן מספר רב של תיירים מבקרים במפלים, על אף שהוא מפל קטן יחסית (גובהו תשעה מטרים, ורוחבו 37 מטרים) למפלים אחרים בשטח הפארק הלאומי באנף.  המפל הופיע בסרט "נהר ללא חזרה" משנת 1954, בהשתתפות מרילין מונרו. מדיה וקבצים בנושא מפל בואו בוויקישיתוף מפל בואו - אתר רשמי (באתר העיר באנף) מפל בואו באתר "דברים לעשות בבאנף" מפל בואו באתר todocanada מפל בואו באתר albertawow תיאור מסלול ההליכה ממרכז העיר באנף, למפל בואו, ולמעיינות החמים של באנף באתר מפל בואו באתר world-of-waterfalls מפל בואו באתר בסיס הנתונים העולמי של המפלים (worldwaterfalldatabase) מפל בואו, סרטון באתר יוטיוב מפל בואו, סרטון באתר יוטיוב מידע גאוגרפי
מכללת פמיננסי

פמיננסי – מכללה כלכלית לנשים היא מכללה המכשירה נשים בישראל בתחום הכלכלי והפיננסים. פמיננסי הוקמה בשנת 2002 על ידי ד"ר לילי ניר, פסיכולוגית ויועצת ארגונית ופעילה פמיניסטית. הרעיון להקמת המכללה נולד מתוך התובנה כי נשים לא מנהלות את הכסף שברשותן באופן מיטבי, על אף שיש בידיהן את כל הכישורים לעשות כן, וזאת משום מחסומים פסיכולוגיים וסוציולוגיים והבניות חברתיות שהן גדלות לתוכן ומתעצבות על פיהן. לאחר שחלתה ניר במחלת הסרטן, בשנת 1999, ובעקבות תובנותיה מהמחלה ומההתמודדות עמה, ייסדה את מכללת פמיננסי. ניר אמרה כי הושפעה מהכוח וממשנה התוקף שמקבלים הישגי נשים מעצם פעולתן כקבוצה תומכת ומפרגנת, וכי כל הצלחה, הגם של אישה אחת, סוללת את הדרך לנשים הבאות אחריה. שם המכללה הוא הלחם של המילים האנגליות Feminine (נשי) ו-finance (כלכלי). חזונה של מכללת פמיננסי הוא קידום התנהלותן העצמאית של נשים בעולם הפיננסים. התפיסה העומדת בבסיס החזון היא כי אוריינות פיננסית היא אחד הנדבכים החשובים ביותר לעצמאות, וכי נשים לא ישלימו את עצמאותן עד אשר תהיינה בעלות ידע ומיומנות לנהל את כספן. לטובת הגשמת חזון זה, שואפת המכללה להקנות לנשים את הידע הדרוש לגישור על הפער בין יכולותיהן הניהוליות לבין העיסוק שלהן בפועל בניהול כספן. הלמידה בקבוצה נשית מסייעת לגיבוש תחושת ביטחון בקרב התלמידות ומעניקה להן תנאים אופטימליים לקשב, שאילת שאלות ושיתוף. המכללה מציעה שלושה קורסים עיקריים, ממוקדים ופרקטיים, שעיקרם הענקת כלים מעשיים להתנהלות כלכלית יומיומית. הקורסים מתקיימים בכל רחבי הארץ ולאו דווקא במקום מושבה של המכללה בעפולה, בקבוצות לימוד קטנות של עד 25 נשים. קורס מבוא, שבו נלמדים כל היסודות החשובים להתנהלות כלכלית מושכלת, כגון: יישום התנהלות עם תקציב, תכנון ובקרה, בנקאות, זכויות בעולם התעסוקה וצרכנות נבונה. קורס מתקדמות, המלמד מידע חיוני נוסף להתנהלות פיננסית עצמאית וניהול תהליכים פיננסיים ארוכי טווח כגון: שוק ההון, הסכמי ממון וחיסכון פנסיוני. קורס משקיעות, ובו נלמדות ומתורגלות פרקטיקות להשקעות בשוק ההון וניהול סיכונים פיננסיים. בנוסף, מציעה המכללה קורסים והרצאות ייעודיות בנושאים פיננסיים שונים ובתחומים משיקים כגון: משכנתאות, צוואות וירושות ועבודה עם גיליונות אקסל. נכון לשנת 2018, הוכשרו בפמיננסי כ-10,000 נשים בתוכניות הלימוד השונות. פמיננסי מנוהלת על ידי שלי פרץ ושרון כהן, הפועלות תחת "תנועת תרבות". מאז פטירתה של לילי ניר, מכהנת ביתה, ענת ניר, כיושבת ראש דירקטוריון המכללה. אתר האינטרנט הרשמי של מכללת פמיננסי מכללת פמיננסי, ברשת החברתית פייסבוק הסיפור של פמיננסי: ד"ר לילי ניר, סרטון באתר יוטיוב ענת ניר, הפסיכולוגיה של הכסף, באתר "סלונה", 8 ביולי 2013
אטורה סקולה

אטורה סקולה (באיטלקית: Ettore Scola; ‏10 במאי 1931 – 19 בינואר 2016) היה במאי קולנוע ותסריטאי איטלקי. סקולה נולד בטרוויקו, נפת אבלינו בקמפניה, איטליה. זמן קצר אחרי לידתו, המשפחה עבר לגור ברומא, ברובע אסקווילינו. כבר כנער בן 15 צייר קריקטורות בכתבי עת הומוריסטיים "מרקו אורליו" ו"איל טרבאזו דלה אידאה". הוא למד בהמשך משפטים ברומא, אך מעולם לא התכוון לעסוק בתחום. בעת הלימודים המשיך לתרום ל"מרקו אורליו". מסוף שנות ה-1940 כתב מילות קישור והגשה ומערכונים לתוכניות בידור ברדיו ובתחנת הטלוויזיה RAI. בין היתר השתתף בכתיבת מערכונים שבועיים בביצועו של אלברטו סורדי ("מריו פיו" "איל קונטה קלארו"). בהתחלת שנות ה-1950 התחיל סקולה לכתוב תסריטים לסרטי קומדיה בסגנון איטלקי, לעיתים קרובות ביחד עם רוג'רו מקארי. רבים מסרטיו נעשו במסורת הקומדיה האיטלקית תוך שהם מצטיינים בשילוב של מבט פסיכולוגי יחד עם מסר חברתי, וביחסי פרט-חברה. הוא מתמקד רבות ב"אנדרדוג" תוך התייחסות להקשרים החברתיים. בין סרטיו: "קנאה נוסח איטליה" ("משולש הפיצה") (1970), "Una giornata particolare", יום מיוחד, ו"המשפחה" (סרטו האוטוביוגרפי ביותר). סקולה נפטר ב-19 בינואר 2016. מדיה וקבצים בנושא אטורה סקולה בוויקישיתוף ynet, מת הבמאי האיטלקי אטורה סקולה, באתר ynet, 20 בינואר 2016 אטורה סקולה, באתר "Find a Grave" (באנגלית) אטורה סקולה, במסד הנתונים הקולנועיים IMDb (באנגלית) אטורה סקולה, באתר "אידיבי", מאגר הידע העברי לקולנוע ישראלי ועולמי אטורה סקולה, באתר AllMovie (באנגלית) אטורה סקולה, במסד הנתונים הקולנועיים KinoPoisk (ברוסית) אטורה סקולה, באתר Discogs (באנגלית) אטורה סקולה, באתר DNCI ערך זה הוא קצרמר בנושא במאים ובנושא קולנוע. אתם מוזמנים לתרום לוויקיפדיה ולהרחיב אותו.
בואו

האם התכוונתם ל... בואו (אלבום) – אלבום של בני בשן. בואו (דבון) – כפר במחוז דבון שבאנגליה בואו (שכונה) – שכונה ברובע טאוור האמלטס בלונדון שבאנגליה בואו (ניו המפשיר) – עיירה במדינת ניו המפשיר שבארצות הברית בואו (גורד שחקים) – גורד שחקים בקלגרי, בפרובינציית אלברטה שבקנדה בואו (נהר) – נהר בשטח הפארק הלאומי באנף, בהרי הרוקי הקנדיים, באלברטה מפל בואו – מפל בשטח העיירה באנף, בפארק הלאומי באנף באלברטה אגם בואו (אלברטה) – אגם בפרובינציית אלברטה שבקנדה אגם בואו (ניו המפשייר) – אגם במדינת ניו המפשייר שבארצות הברית קרחון בואו – קרחון בשדה הקרח ואפטה, מוצאו של נהר בואו רכס בואו – רכס הרים בהרי הרוקי הקנדיים עמק בואו – העמק בו זורם נהר בואו
ויקטור, נסיך נפוליאון

ויקטור, נסיך נפוליאון, או נפוליאון החמישי (בצרפתית: Victor Bonaparte;‏ 18 ביולי 1862 – 3 במאי 1926), היה נסיך צרפתי שעמד בראש בית בונפרטה. ויקטור נולד ב-18 ביולי 1862 בפאלה רויאל, פריז, בתקופת שלטונו של קרובו נפוליאון השלישי, ובזמן לידתו הוא היה השלישי בסדר הירושה לאחר נפוליאון הרביעי ואביו. הוריו היו הנסיך נפוליאון בונפרטה ומריה קלוטילדה, נסיכת סבויה, בתם של ויטוריו אמנואלה השני, מלך איטליה ואדלהייד מאוסטריה. בשנת 1870 התפטר נפוליאון השלישי בעקבות המפלה במלחמת צרפת–פרוסיה, והוקמה הרפובליקה הצרפתית השלישית. בשנת 1879 נהרג נפוליאון הרביעי, ובצוואתו הוא מינה את ויקטור ליורשו, ובעקבות כך הפך לראש בית בונפרטה, מה שיצר קרע גדול בינו לבין אביו. במאי 1886 גירשה הרפובליקה הצרפתית את הנסיכים של השושלות השלטוניות הקודמות, ובעקבות כך יצא ויקטור לגלות בבלגיה. בעת מותו של נשיא צרפת, פליקס פור במהלך פרשת דרייפוס, ניסו מספר סיעות פוליטיות לנצל את המצב, והנסיך ויקטור הודיע למשלחת מהוועד האימפריאליסטי שיפעל להחזרת הקיסרות הצרפתית כאשר ירגיש שהזמן מתאים לכך. כדי להשיג זאת, הוא הודיע שהוא יעמיד את עצמו בראש התנועה עם אחיו, הנסיך לואי, שנלחם לצדו ואמר שהוא "ינהיג את הכוחות הבונפרטיסטים בהתאם ליוקרתו ולכשרונותיו הצבאיים ובהתאם לדרגתו בצבא הרוסי". פיליפ, דוכס אורליאן, התובע היריב לכס המלוכה, החזיק גם הוא כוחות זמינים אשר היו מוכנים לחצות את הגבול הצרפתי באותו זמן כמו הכוחות הבונפרטיסטים. בסופו של דבר, ההתפרצות הצפויה בצרפת לא התגשמה, והרפובליקה השלישית שרדה את אחד המשברים החמורים ביותר שלה. ב-3 במאי 1926 מת ויקטור בבריסל, ובנו לואי, נסיך נפוליאון ירש את תאריו ואת ראשות בית בונפרטה. ב-10 בנובמבר 1910 התחתן ויקטור עם קלמנטין, נסיכת בלגיה, בתם של לאופולד השני, מלך הבלגים ומריה הנרייטה, ארכידוכסית אוסטריה, ממנה נולדו לו שני ילדים: מארי קלוטילד בונפרטה (1912–1996) לואי, נסיך נפוליאון (1914–1997) מדיה וקבצים בנושא ויקטור, נסיך נפוליאון בוויקישיתוף ויקטור, נסיך נפוליאון, באתר "Find a Grave" (באנגלית)
אלבארו אודריאוסולה

אלבארו אודריאוסולה ארסאייוס (בספרדית: Álvaro Odriozola Arzallus; נולד ב-14 בדצמבר 1995) הוא כדורגלן ספרדי המשחק בעמדת המגן הימני בריאל סוסיאדד ובנבחרת ספרד. אודריאוסולה התחיל את הקריירה שלו במחלקת הנוער של ריאל סוסיאדד, אליה הגיע ב-2006. ב-1 בספטמבר 2013 ערך את הופעת הבכורה שלו בקבוצת המילואים של המועדון בהפסד 0–3 ללאס פאלמס אתלטיקו. ב-6 בספטמבר 2014 הבקיע את שער הבכורה שלו בקריירה בניצחון 0–3 נגד ריאל אוניון. ב-25 בספטמבר 2016 חתם על חוזה בקבוצה עד קיץ 2018. ב-16 בינואר 2017 ערך את הופעת הבכורה שלו בקבוצה הראשונה בניצחון 0–2 נגד מאלגה. עד לסיום העונה רשם 16 משחקי ליגה. בעונת 2017/2018, הפך למגן הימני הפותח בהרכב של סוסיאדד. ב-5 ביולי 2018 ריאל מדריד הודיעה שאודריאוסולה חתם בקבוצה על חוזה לשש שנים. סכום ההעברה הוא 30 מיליון אירו, בתוספת 5 מיליון בבונוסים. ב־31 באוקטובר 2018 הבקיע אודריאוסולה את שערו הראשון בריאל מדריד נגד מלייה, במסגרת גביע המלך הספרדי. ב-22 בינואר 2020 הושאל אודריאוסולה לבאיירן מינכן מהבונדסליגה עד לסיום עונת 2019/2020. אודריאוסולה ערך שלוש הופעות ליגה בלבד עד לתום העונה, אך זכה עם הקבוצה בטרבל. בהופעתו היחידה במסגרת ליגת האלופות, ששלבי ההכרעה שלה התקיימו בחודש אוגוסט בעקבות התפרצות מגפת הקורונה, בישל אודריאוסולה את השער הרביעי לרוברט לבנדובסקי בניצחון 1–4 על צ'לסי במסגרת גומלין שמינית הגמר. בסיום ההשאלה, חזר אודריאוסולה לריאל מדריד. בעונת 2019/20 שיחק אודריאוסולה 613 דקות בלבד בריאל מדריד ובאיירן מינכן וזכה בחמישה תארים (ליגה ספרדית, סופר קופה ספרדי, ליגה גרמנית, גביע גרמני וליגת האלופות) כך שבעונה הזו הוא זוכה בתואר כל 122 דקות משחק. ב-21 באפריל 2021 כבש שער בכורה בלה ליגה במדי ריאל מדריד בניצחון קבוצתו 0–3 על קדיס. ב-28 באוגוסט 2021 הושאל לפיורנטינה. ב-1 בספטמבר 2023 חזר לריאל סוסיאדד וחתם בה לשש שנים. בצעירותו, אודריאוסולה שיחק בנבחרת הצעירה של ספרד, והשתתף עימה באליפות אירופה בכדורגל עד גיל 21 - 2017. ב-6 באוקטובר 2017 ערך את הופעת הבכורה שלו בנבחרת הבוגרת בניצחון 0–3 נגד אלבניה במסגרת מוקדמות מונדיאל 2018. אודריאוסולה זומן לסגל הנבחרת לקראת מונדיאל 2018. הסופר קאפ הספרדי: 2019/2020 גביע העולם למועדונים: 2018 אליפות ספרד: 2019/2020 הסופר קאפ האירופי: 2022 בונדסליגה: 2019/2020 גביע גרמני: 2019/2020 ליגת האלופות: 2019/2020 מדיה וקבצים בנושא אלבארו אודריאוסולה בוויקישיתוף אלבארו אודריאוסולה, ברשת החברתית אקס (טוויטר) אלבארו אודריאוסולה, באתר Transfermarkt אלבארו אודריאוסולה, באתר Soccerway אלבארו אודריאוסולה, באתר BDFutbol אלבארו אודריאוסולה, באתר WorldFootball.net אלבארו אודריאוסולה, באתר National Football Teams אלבארו אודריאוסולה, באתר FootballDatabase.eu אלבארו אודריאוסולה, באתר ESPN אודריוסולה סיכם לשש שנים בריאל מדריד, באתר ערוץ הספורט, 5 ביולי 2018
דניאל מת'ה

דניאל לואיס מת'ה (באנגלית: Daniel Louis Matha; נולד ב-8 ביוני 1988) הידוע יותר בשם הבמה הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, בתוכנית NXT, שבו הופיע תחת שם הבמה דוריאן מאק. מת'ה כשחקן פוטבול, שיחק בתפקיד התקפי באוניברסיטת פיטסבורג, שם היה חלק מקבוצת האוניברסיטה של פנסילבניה. לאחר שסיים את לימודיו בקולג', מת'ה נבחן בקבוצת סינסינטי בנגלס, המשחקת בליגת ה-NFL במאי 2013, אך לא התקבל. לאחר מכן בינואר 2014, הוא חתם על חוזה בקבוצת מונטריאול מליגת הפוטבול הקנדית, אך לא ערך הופעה אחת במדי הקבוצה. לאחר שעזב את ליגת הפוטבול הקנדית, מת'ה החליט לרדוף אחר חלומו להיות מתאבק והחל להתאבק בארגון הפיתוח Ohio Valley Wrestling בתחילת שנת 2015. בספטמבר 2015 נודע הוא אחד מ-19 מגויסים חדשים שהחלו את האימונים שלהם במתחם ה-Performance Center. הוא החל להופיע במופעים של NXT שאינם מועברים לטלוויזיה כבר בינואר 2016. ב-21 בספטמבר במסגרת פרק של NXT, פרסומות שודרו על תאריך הופעת הבכורה של מת'ה. ב-5 באוקטובר, מת'ה ערך את הופעת הבכורה שלו, אך הותקף לפני הקרב על ידי סמואה ג'ו, מה שגרם לקרב בכלל לא להתקיים. מת'ה לא הופיע על המרקע לאחר כך, אך עדיין הופיע במופעי NXT לא טלוויזיוניים. ב-27 באפריל 2018, מת'ה ערך הופעה מפתיעה באירוע הרויאל ראמבל הגדול ביותר, שנערך בג'דה, ערב הסעודית כחלק מקרב הרויאל ראמבל, שלראשונה הכיל כ-50 משתתפים. בקרב זה נכנס כמספר 40, שהה בקרב כשתי דקות, אך הודח על ידי ברון סטרומן.ב-5 בדצמבר בתוכנית NXT UK, מת'ה הופיע תחת שם במה חדש, דוריאן מאק, כשביחד הצטוות לרידיק מוס בהפסדם בקרב זוגות להאנט (ויילד בור ופריימט). ב-2 בינואר 2020, מאק ורידיק מוס ספגו הפסד נוסף, הפעם לאשטון סמית' ואוליבר קרטר. ב-17 באפריל 2020, מאק שוחרר מהחוזה שלו עקב קיצוצים בתקציב. מדיה וקבצים בנושא דניאל מת'ה בוויקישיתוף דניאל מת'ה, ברשת החברתית אקס (טוויטר) דניאל מת'ה, ברשת החברתית אינסטגרם בנגלס מזמינה את דן מת'ה למחנה אימונים 19 המגויסים החדשים שנשלחו למתחם האימונים של ה-WWE
יש לה את זה

האם התכוונתם ל... יש לה את זה (סדרת טלוויזיה) יש לה את זה (סרט, 1999) (אנ') – סרט אמריקאי משנת 1999.
בואו (נהר)

נהר בואו (באנגלית: Bow River) הוא נהר בפרובינציית אלברטה שבקנדה. מוצאו של הנהר בקרחון בואו (חלק משדה הקרח ואפטה) בהרי הרוקי הקנדיים, הנהר נשפך לאגם בואו, ועובר בסמוך לעיירה לייק לואיז, ודרך העיירות באנף (שם מצוי מפל בואו) וקנמור. הנהר זורם בהרים שלרגלי הרי הרוקי, לעבר הערבה של אלברטה, עובר דרך העיר קלגרי, ומתמזג עם הנהר אולדמן, והשניים הופכים לנהר ססקצ'ואן הדרומי, הזורם אל נהר נלסון, הנשפך למפרץ הדסון. הנהר הוא מקור מים חשוב המשמש לשתייה ולחקלאות באלברטה. בין השנים 1910 ו-1960, שימש הנהר להפקת אנרגיה הידרואלקטרית, עבור העיר קלגרי. אורכו הכולל של הנהר 587 קילומטרים, והוא מנקז אזור של 26,200 קמ"ר. שבטי האומות הראשונות התגוררו בעמק בואו אלפי השנים שקדמו להגעת הסוחרים והמתיישבים האירופאים. השבטים צדו בעמק הנהר ביזון אמריקאי - צוקי מדרונות העמק הקלו על הציד. וכן השבטים נהגו לדוג בנהר. בנוסף, בעמק היו צמחי מאכל רבים: שורשי מאכל, אגוזים, פירות יער. סוחר הפרוות ג'יימג גאדי (James Gaddy) ומגלה הארצות דייוויד תומפסון (David Thompson) מחברת מפרץ הדסון נחשבים לאירופאים הראשונים אשר גילו את נהר בואו. הם חנו על גדת הנהר, ביחד עם קבוצה של פיקאני (אחת מהאומות הראשונות) בחורף 1787–1788. בעקבות משלחתו של תומפסון החלו סוחרי הפרוות להשתמש בעמק נהר בואו. היישוב הראשון על גדת הנהר - פורט וופ-אפ הוקם בשנת 1869 (מרכז סחר בויסקי). פורט קלגרי הוקם בשנת 1875, במפגש הנהרות בואו ונהר אלבו. על מנת לאפשר הקמת מסילות ברזל החוצות את אלברטה, החלה ממשלת קנדה במשא ומתן עם שבטי האומות הראשונות, במטרה להגיע עימם להסכמה - הסכם 7 נחתם ב-22 בספטמבר 1887. ההסכם קובע שהאומות הראשונות יעברו להתגורר בשמורות אינדיאנים, ובתמורה יוותרו על יתר השטחים באזור. הגידול המהיר של העיר קלגרי בראשית המאה ה-20 הביא את אנשי העסקים בעיר ללחוץ על השלטון להקמת תחנות חשמל הידרואלקטריות. חברת החשמל של קלגרי נוסדה ב-1910, ובאותה שנה, על שטח שנרכש משבט הנקודה, החלה בניית סכר הורסשו.  בשל הלחץ על חברת החשמל להתחיל בפעילותה, הקמת הסכר החלה מבלי שנבדקו התנאים להקמתו, ורק לאחר הקמתו התברר כי יש שונות גבוהה בזרימה בנהר בין חודשי הקיץ לחודשי החורף (המסת הקרחונים בקיץ מגבירה את הזרימה), ולכן הזרם לא אפשר הפקת חשמל בחודשי החורף. בשל כך הוחלט על הקמת תחנת חשמל הידרואלקטרית נוספת על נהר קאנאנאסקיס. בשנת 1912 הוקם מאגר מים נוסף, בשטח הפארק הלאומי באנף - באגם מינוונקה. למרות מאגר נוסף זה ושתי תחנות כוח, התקשתה חברת החשמל של קלגרי לקיים את החוזים לאספקת חשמל במהלך חודשי החורף. בשנת 1920, החלה החברה לתכנן פרויקטים חדשים כדי לווסת את הזרימה בנהר בואו. באמצע שנות ה-20 החל לחץ ציבורי על ממשלת אלברטה, ובעיקר על הממשל המוניציפלי בקלגרי, להגביר את המודעות הסביבתית לאיכות מי הנהר, ולהגנה על סביבתו. • Christopher Armstrong, Matthew Dominic Evenden, H. V. Nelles, The River Returns: An Environmental History of the Bow מדיה וקבצים בנושא בואו בוויקישיתוף אגן נהר בואו בואו, באתר אנציקלופדיה בריטניקה (באנגלית) H. V. Nelles, How Did Calgary Get Its River Parks?
גרינסבורו סווארם

גרינסבורו סווארם (באנגלית: Greensboro Swarm) היא קבוצת כדורסל מהעיר גרינסבורו שבקרוליינה הצפונית, המשחקת בליגת הפיתוח של ה-NBA. הקבוצה הוקמה בשנת 2016 ומסונפת לקבוצת שארלוט הורנטס מליגת ה-NBA. במאי 2015 הודיעה שארלוט הורנטס על כוונתה להקים קבוצת בת בליגת הפיתוח בשנת 2016. באוקטובר 2015, לאחר בחינת מספר ערים אפשריות, בחרו ההורנטס את גרינסבורו כביתה של הקבוצה החדשה, ואת גרינסבורו קוליסאום פילדהאוס כאולמה הביתי. כחודשיים לאחר מכן פורסמה שמה של הקבוצה והוצג הלוגו הנבחר שלה. לקראת עונת הבכורה שלהם מינו הסווארם את עוזר מאמן דנוור נאגטס דאז, נואל גילספי, כמאמן הקבוצה. לאחר שנתיים בהן רשמה גרינסבורו מאזן כולל של 35 ניצחונות ו-65 הפסדים שוחרר גילספי מתפקידו. Hornets Sports & Entertainment Announces Intent To Launch Owned-and-Operated NBA D-League Team, באתר הרשמי של שארלוט הורנטס, 4 במאי 2015 Charlotte Hornets choose Greensboro as home for new D-league team, באתר greensboro.com,‏ 25 באוקטובר 2015 Hornets D-League Team To Be Known As Greensboro Swarm, באתר הרשמי של הקבוצה, 29 בדצמבר 2015 Greensboro Swarm Name Noel Gillespie Head Coach, באתר הרשמי של שארלוט הורנטס, 25 ביולי 2016 Greensboro Swarm To Not Extend The Contract Of Head Coach Noel Gillespie, באתר הרשמי של הקבוצה, 13 באפריל 2018
חוסה איסקיירדו

חוסה הריברטו איסקיירו מנה (בספרדית: José Heriberto Izquierdo Mena; נולד ב-7 ביולי 1992) הוא כדורגלן עבר קולומביאני ששיחק בעמדת הקיצוני. איסקיירדו התחיל את הקריירה שלו כשוער ובהיותו נער עבר לתפקיד הקיצוני, זאת למרות שהוריו רצו שיישחק טניס. לאחר מותו של אחיו, איסקיירדו פרש מכדורגל ובשנת 2010 חזר מפרישה כאשר חתם בדפורטיבו פריירה. בשנת 2013 חתם באונסה קלדס מליגת העל הקולומביאנית במדיה כבש 12 שערים ב-40 משחקי ליגה. ב-27 באוגוסט 2014 חתם בקלאב ברוז' מליגת העל הבלגית תמורת 3.5 מיליון אירו. בעונת 2014/2015 הבקיע 13 שערים בליגה והוסיף עוד 6 בליגה האירופית, בה הגיעה ברוז' עד לרבע הגמר. עונה לאחר מכן הוא כבש רק 7 שערים, אך זכה עם הקבוצה באליפות בסיום העונה. בסיום שנת 2016 זכה בנעל הזהב הבלגית. ב-22 בנובמבר 2016 הבקיע בניצחון 1-2 נגד לסטר סיטי במסגרת שלב הבתים של ליגת האלופות. ב-21 באוגוסט 2017 חתם בברייטון אנד הוב אלביון מהפרמייר ליג תמורת 13.5 מיליון פאונד. 5 ימים לאחר מכן, איסקיירדו ערך את הופעת הבכורה שלו בפרמייר ליג בתיקו 0-0 נגד ווטפורד. ב-20 באוקטובר 2017 איסקיירדו הבקיע את שער הבכורה שלו בקבוצה בניצחון 0-3 נגד ווטפורד. ב-1 בינואר 2018 בישל פעמיים בתיקו 2-2 נגד בורנמות'. בסיום המשחק נבחר לאיש המשחק. ב-24 באפריל 2021, איסקיירדו שיחק לראשונה במדי הקבוצה הבכירה של המועדון לאחר שנתיים וחצי בהן לא שותף בשל פציעות חוזרות. ב-31 באוגוסט 2021 חזר איסקיידרו לקלאב ברוז' וחתם לעונה אחת. ביוני 2017 איסקיירדו זומן לראשונה לסגל נבחרת קולומביה. ב-7 ביוני 2017 ערך את הופעת הבכורה שלו בנבחרת בתיקו 2-2 נגד ספרד. 6 ימים לאחר מכן, הבקיע את שער הבכורה שלו בנבחרת בניצחון 0-4 נגד קמרון. הוא זומן לסגל הנבחרת למונדיאל 2018 ופתח בהרכב במשחק הפתיחה מול יפן ב-19 ביוני, שבו הפסידה קולומביה 1-2 ואיסקיירדו לא שיחק טוב. זה היה המשחק היחיד שבו נטל חלק. קלאב ברוז' ליגת העל הבלגית: 2015/2016, 2021/2022 הגביע הבלגי: 2014/2015 הסופר קאפ הבלגי: 2016 אישיים נעל הזהב הבלגית: 2016 מדיה וקבצים בנושא חוסה איסקיירדו בוויקישיתוף חוסה איסקיירדו, ברשת החברתית אקס (טוויטר) חוסה איסקיירדו, באתר Transfermarkt חוסה איסקיירדו, באתר Soccerway חוסה איסקיירדו, באתר BDFutbol חוסה איסקיירדו, באתר WorldFootball.net חוסה איסקיירדו, באתר National Football Teams חוסה איסקיירדו, באתר FootballDatabase.eu 4.6.18 Colombiareports.com Colombia names final squad for World Cup in Russi
קלמנטין, נסיכת בלגיה

קלמנטין, נסיכת בלגיה (בצרפתית: Clémentine de Belgique‏; 30 ביולי 1872 - 8 במרץ 1955), הייתה בתו של לאופולד השני, מלך הבלגים, ואשתו של ויקטור, נסיך נפוליאון. קלמנטין נולדה ב-30 ביולי 1872 בארמון המלכותי לייקין בבריסל שבבלגיה. אביה היה לאופולד השני, מלך הבלגים, וסבא רבא שלה מצד האב היה לואי פיליפ, מלך הצרפתים. אמה הייתה מריה הנרייטה, ארכידוכסית אוסטריה לבית הבסבורג, אשר הייתה נכדתו של לאופולד השני, קיסר האימפריה הרומית הקדושה ונינתו של קרלוס השלישי, מלך ספרד. אביה ואמה לא הסתדרו היטב, ואמה העבירה את מרבית זמנה בעיר ספא ליד הארדנים. לאופולד הזניח את בנותיו והתעניין בעיקר בבנו לאופולד, בעוד מריה הנרייטה התמקדה בבנותיה והעניקה להן חינוך מעולה. בשנת 1869 מת אחיה לאופולד בגיל תשע. המוות הכניס את אביה להלם שממנו לא התאושש עוד. הוא התפייס עם אמה לזמן מה בניסיון ללדת בן זכר נוסף שיירש אותו, אולם התוצאה הייתה לידתה של בת נוספת, הנסיכה קלמנטין. לאחר לידתה, לאופולד איבד לחלוטין עניין במשפחתו, והשקיע את מרבית תשומת לבו בקונגו (אשר הייתה מושבה פרטית שלו) ובמספר פילגשים. בשנת 1895 אמה פרשה סופית מחצר המלוכה והתגוררה בעיר ספא למשך שארית חייה. בצעירותה התארסה קלמנטין עם בן דודה בודואן, נסיך בלגיה, בנו של הנסיך פיליפ, רוזן פלנדריה, אשר אביה טיפח אותו כיורשו, אולם הוא מת במפתיע בשנת 1891. לאחר מכן התאהבה קלמנטין בברון אוגוסט גופינט, אולם בשל אי היותו חבר האצולה הגבוהה סירב אביה להרשות לה להתחתן עמו. בשנת 1903 ביקשה קלמנטין להינשא לוויקטור, נסיך נפוליאון, עמו נפגשה כבר בשנת 1888, אולם אביה סירב לכך, בשל היותה נצר לבית אורליאן, בעוד ויקטור היה חבר בבית בונפרטה, שהיה יריבו של בית אורליאן. בשנת 1909 מת אביה, ובשנת 1910 הרשה לה בן דודה אלברט הראשון, מלך הבלגים להינשא לוויקטור, ואכן ב-10 בנובמבר 1910 התחתנו השניים. לבני הזוג נולדו שני ילדים, ובשנת 1926 מת בעלה ויקטור. ב-8 במרץ 1955 מתה קלמנטין בניס, צרפת, ובמותה הייתה הילד הלגיטימי האחרון של לאופולד השני שנותר בחיים. ב-10 בנובמבר 1910 התחתנה קלמנטין עם ויקטור, נסיך נפוליאון, ממנו נולדו לה שני ילדים: מארי קלוטילד בונפרטה (1912–1996) לואי, נסיך נפוליאון (1914–1997) מדיה וקבצים בנושא קלמנטין, נסיכת בלגיה בוויקישיתוף קלמנטין, נסיכת בלגיה, באתר "Find a Grave" (באנגלית)